JERUSALEMIN MUUREILLA Lars Enarsonin matkassa
Valtakunnan evankeliumi osa 1/4.
SHALOM Jerusalemista, rakkaat tv:n katsojat!
Puhun profeetallista sanaa jälleen tässä ohjelmassa.
Nämä ohjelmat ovat sitä varten, että tulet tuntemaan ajan merkit -
sekä valmistaudut Jeesuksen toiseen tulemukseen.
Luen aluksi Matteuksen luvusta 24.
Se on Jeesuksen eskatologinen puhe Öljymäellä, -
kun opetuslapset kysyivät, mikä on hänen tulemuksensa -
ja maailmanlopun merkki.
Matt. 24:14: "Tämä valtakunnan evankeliumi pitää saarnattaman -
kaikessa maailmassa, todistukseksi kaikille kansoille; -
ja sitten tulee loppu."
Jeesus sanoo hyvin selvästi tässä, että valtakunnan evankeliumi -
pitää saarnata koko maailmassa, todistukseksi kaikille kansoille, -
sitten tulee loppu.
Kerron tässä ohjelmassa siitä, mikä valtakunnan evankeliumi on.
Mielestäni on tärkeää, että katsomme tätä selvästi.
Valtakunnan evankeliumi ei merkitse vain syntien anteeksiantamista, -
vaikka se kuuluukin asiaan.
Evankeliumi merkitsee ilosanomaa.
Jeesus sanoo, että ilosanomaa valtakunnasta, -
pitää saarnattaman kaikessa maailmassa, -
todistukseksi kaikille kansoille.
On tärkeää muistuttaa, että valtakunnan evankeliumia -
on laiminlyöty julistuksessa.
On saarnattu neljästä hengellisestä laista ja miten pelastua.
Uudestisyntyminen on valtavan tärkeää.
Täysi evankeliumi puhuu pelastuksesta, Hengen kasteesta, -
parantumisesta ja Jeesuksen paluusta.
Mutta valtakunnan evankeliumi on enemmän.
Hän on maailman Vapahtaja, -
mutta Hänet on myös asetettu koko maailman Kuninkaaksi.
Jeesus tulee hallitsemaan koko maailmaa.
Hän perustaa valtakunnan.
Sitä sanomaa täytyy lopun aikana saarnata
valmistaaksemme kaikki kansat häntä varten, joka tulee takaisin.
Katsotaanpa Jeesuksen viimeisiä sanoja.
Ilmestyskirja 22:16.
Luen Raamatun kaksi viimeistä virkettä, -
jotka Jeesus itse puhuu.
Ilm. 22:16: "Minä olen Daavidin juurivesa -
ja hänen suvustansa, se kirkas kointähti."
Ilm. 22:20: -
"Hän, joka näitä todistaa, sanoo: 'Totisesti, minä tulen pian'."
Jeesus ilmoittaa lopuksi, -
että Hän on Daavidin sukua -
ja että Hän tulee pian takaisin.
Miksi korostetaan sitä, kuka tulee takaisin?
Miksi Hän painottaa, että Hän on Daavidin juurivesa ja jälkeläinen?
Julistuksessa on laiminlyöty tätä asiaa.
Siksi otan esille asian ohjelmissa.
Katsotaanpa toista Timoteuskirjettä.
Jeesus on Daavidin poika.
Hän on Daavidin jälkeläinen, ja Paavali julisti tätä evankeliumia.
2 Tim. 2:8: -
"Muista Jeesusta Kristusta, -
joka on kuolleista herätetty ja -
on Daavidin siementä minun evankeliumini mukaan."
Se evankeliumi, jota Paavali, Pietari ja apostolit saarnasivat, -
kertoi myös siitä, että Jeesus on se luvattu Kuningas, -
joka istuu Daavidin valtaistuimella.
Paavali sanoo:"Evankeliumini mukaan on Jeesus Daavidin siementä."
Katsotaanpa saarnaa Apostolien tekojen luvusta 13.
Paavali piti sen Pisidian Antiokian synagogassa.
Apt. 13:32: -
"Ja me julistamme teille sen hyvän sanoman..."
Ilosanoma on evankeliumi. Sana, joka on myös Matt. luvussa 24.
Siellä puhutaan valtakunnan evankeliumista.
"...Jumala on isille annetun lupauksen..."
Lupaus, joka annettiin isille, siis Israelin kansalle, -
josta Paavali puhuu juutalaisten synagogassa ja saarnaa.
"...täyttänyt meidän lapsillemme, -
herättäen Jeesuksen...
niinkuin myös toisessa psalmissa on kirjoitettu: 'Sinä olet -
minun Poikani, tänä päivänä minä olen sinut synnyttänyt'.
Kun Paavali siteeraa toista psalmia, -
on tärkeää lukea koko asiayhteys.
Toinen psalmi on tärkeä osa ilosanomaa, jota Paavali saarnasi.
Samaa saarnasivat myös muut apostolit.
Se on jo isille annettu ilosanoma, -
joka toistuu yhä uudelleen Uudessa Testamentissa.
Sitä Jeesus korostaa Raamatun viimeisissä sanoissaan, -
kun Hän sanoo: "Minä olen Daavidin juurivesa -
hänen suvustansa, se kirkas kointähti... Minä tulen pian."
Meidän täytyy olla valmiita Jeesuksen paluulle, -
ja vastaanottaa Hänet sellaisena, kuin Hän itse sanoo olevansa.
Hän on Daavidin poika.
Toisessa psalmissa kerrotaan siitä.
Luen vielä Apt. 13:34: -
"Ja kun hän herätti Jeesuksen kuolleista, -
Jeesus ei enää palaa katoavaisuuteen.
'Minä täytän teille ne pyhät ja varmat lupaukset, -
jotka annoin Daavidille.'"
Daavid sai pyhät ja varmat lupaukset.
Sitä kuvattiin vanhassa liitossa tällä tavalla, -
että Jeesus nousee kuolleista -
täyttää Daavidin saamat "pyhät ja varmat lupaukset".
Nyt menen Psalmiin 2.
Psalmit, 2 ja 110 ovat tärkeimmät messiaaniset psalmit, -
jotka ovat Raamatussamme.
Niiden avulla voimme ymmärtää, -
mitä Jeesus sanoi tästä valtakunnan evankeliumista.
Kuuntele tätä valtavan tärkeää Psalmia 2.
Ps. 2:1-6: "Miksi pakanat pauhaavat ja kansat turhia ajattelevat?"
Maan kuninkaat nousevat, ruhtinaat yhdessä neuvottelevat -
Herraa ja hänen voideltuansa vastaan. 'Messiasta vastaan'.
Katkaiskaamme heidän kahleensa, -
heittäkäämme päältämme heidän köytensä'.
Hän, joka taivaassa asuu, nauraa; Herra pilkkaa heitä...
hän on puhuva heille vihassansa -
peljättävä heitä hirmuisuudessaan:-
'Minä olen asettanut kuninkaani Siioniin, pyhälle vuorelleni'.
Näin Jumala sanoo kaikille maan kansoille, kuninkaille, -
johtomiehille ja hallitsijoille maan päällä.
'Minä olen asettanut kuninkaani Siioniin, pyhälle vuorelleni'.
Minä ilmoitan, mitä Herra on säätänyt. Hän lausui minulle: -
Sinä olet minun poikani, tänä päivänä minä sinut synnytin.'"
Tähän Paavali viittasi saarnassaan Pisidian Antiokiassa.
Tämä on hyvä sanoma, jonka Jumala antoi isille.
Ilosanomaan sisältyi, että Jumala on asettanut kuninkaan, -
hallitsemaan koko maata.
Kuningas hallitsee koko maata Siionista, -
Jumalan pyhältä vuorelta käsin.
Siion on sekä taivaassa että maan päällä.
Jeesus opetti meitä rukoilemaan: "Tulkoon sinun valtakuntasi."
Hän ei opettanut: "Isä meidän, ota minut valtakuntaasi."
Sen sijaan hän opetti: "Tulkoon sinun valtakuntasi, -
tapahtukoon sinun tahtosi myös maan päällä niinkuin taivaassa."
Taivaassa se kyllä tapahtuu mutta entä maan päällä?
Jumalalla on valtava ilosanoma kaikille maan kansoille: -
On Kuningas, joka on arvollinen hallitsemaan kansakuntia.
Niin sanotaan myös Ilmestyskirjan luvussa 11.
Ilmestyskirjan luku 11, jae 15.
On tärkeää nähdä, mitä Jumala tahtoo maailmalle sanoa.
Ilm. 11:15: -
"Ja seitsemäs enkeli puhalsi pasunaan; niin kuului taivaassa -
suuria ääniä, jotka sanoivat: 'Maailman kuninkuus on tullut'...
On valtavan tärkeää ymmärtää tämä.
"Maailman kuninkuus on tullut -
meidän Herrallemme ja hänen Voidellullensa."
Sama asia kuin Psalmissa 2, jossa mainitaan, että maan kuninkaat -
kapinoivat Herraa ja hänen voideltuansa vastaan.
Kreikankielessä puhutaan Herrasta ja hänen Kristuksestaan.
Messias on ajankohtaisempi. Ymmärrämme, että on Kuningas, -
Daavidin poika, joka istuu hänen valtaistuimellaan.
Jeesus ottaa palatessaan maailman hallintaansa.
"Maailman kuninkuus on tullut meidän Herrallemme."
Tätä sanomaa ei saarnata kovin paljon, -
mutta se juuri sisältyy valtakunnan evankeliumiin.
Tästä puhun tulevissakin ohjelmissa.
Luetaanpa edelleen.
Psalmi 2:6: -
"Minä olen asettanut kuninkaani Siioniin, pyhälle vuorelleni."
Nämä ovat hyviä uutisia.
On eräs, jonka Jumala on voidellut -
hallitsemaan koko maailmaa.
Maailman herruus tulee Hänen alaisuuteensa.
Se tapahtuu Jerusalemissa, Herran pyhällä vuorella, Siionissa.
Jeesus tulee takaisin maan päälle -
ja ottaa koko maailman herruuden.
Silloin Jumalan valtakunta tulee maan päälle.
Ps. 2:7: "Minä ilmoitan, mitä Herra on säätänyt.
Hän lausui minulle: 'Sinä olet minun poikani, tänä päivänä -
minä sinut synnytin.'" Tähän Psalmiin Paavali viittasi.
"Ano minulta, niin minä annan pakanakansat -
sinun perinnöksesi ja maan ääret sinun omiksesi." (Ps. 2:8).
Jeesukselle luvattiin, että Hän saa hallita -
eräänä päivänä koko maailmaa. Huomaat, että olen iloinen tästä.
Koko maailma odottaa, -
että tulee rauha, etteivät kansat enää opettele sotimaan -
ja ettei maan päälle tule enää sotia.
Nämä Jesajan sanat on kirjoitettu YK:n päämajan ulkopuolelle siksi, -
että sitä maailma kaipaa.
Ihmiset toivovat maan päälle rauhaa ja oikeudenmukaisuutta.
Seurakunta julistaa valitettavasti usein aivan päinvastoin.
Meillä ei ole ilosanomaa.
Sanomme, että maailma palaa poroksi -
ja että uskovat lähtevät täältä.
Tämä meidän täytyy korjata Jumalan Sanan mukaiseksi.
Alkakaamme saarnata valtakunnan evankeliumia.
Se tulee saarnata kaikille ihmisille, kansoille, -
kuninkaille ja viranomaisille.
Jeesus tuomitsee koko maailman, kun Hän tulee takaisin.
Lähtökohtana on, miten Häneen on suhtauduttu Kuninkaana.
Ps. 2:9: -
"Rautaisella valtikalla sinä heidät muserrat, -
niinkuin saviastian sinä särjet heidät."
Tätä lainataan paljon Uudessa testamentissa.
"Tulkaa siis järkiinne, kuninkaat, maan tuomarit, -
ottakaa nuhteesta vaari."
Ajankohtainen sanoma, joka koskee poliittista tilannetta tänään.
Meidän täytyy julistaa sanomaa, hänestä, -
joka asetettu taivaassa hallitsemaan tätä maailmaa.
Oikeasta Messiaasta on nimittäin tulossa väärennös.
Hän on Antikristus.
Jos emme anna oikeaa, raamatullista suunnitelmaa, -
monet hyväksyvät väärän tarjouksen, -
jonka saatana esittää maan kansoille ja kuninkaille.
Meidän pitää saarnata ilosanomaa siitä, -
että Jeesus on asetettu johtamaan Kuninkaana tätä maailmaa -
Jerusalemista käsin.
Luetaan Psalmia 2 eteenpäin.
Ps. 2:10: "Tulkaa siis järkiinne, kuninkaat, maan tuomarit...
Palvelkaa Herraa pelolla ja iloitkaa vavistuksella.
Antakaa suuta pojalle, -
ettei hän vihastuisi ettekä te hukkuisi tiellänne.
Sillä hänen vihansa syttyy äkisti. Autuaat ovat kaikki, -
jotka häneen turvaavat."
Valtakunnan evankeliumia ei voi erottaa siitä ilosanomasta, -
että Jumala palauttaa valtakunnan Israelille, -
koska Jeesus on Israelin kuningas.
Esikuva Israelin voidellusta kuninkaasta, Messiaasta, -
on Daavid. Hän yhdisti Israelin.
Hänestä tuli kuningas, kun hän perusti Jerusalemiin pääkaupungin.
Daavidin perustama valtakunta saa täyttymyksensä -
hänen jälkeläisensä kautta, joka istuu hänen valtaistuimellaan -
ja palauttaa valtakunnan Israelille.
Daavidin pojat hallitsivat hänen valtaistuimellaan noin 400 vuotta.
Vuonna 586 Nebukadnessar hävitti Jerusalemin, -
tuhosi temppelin ja hävitti Jerusalemin maan tasalle.
Hän syöksi Daavidin viimeisen jälkeläisen vallasta.
Silloin alkoi pakanain aikakausi, kuten Raamattu sitä nimittää.
Jeesus sanoo Luuk. 21:ssa, että Jerusalem on oleva -
pakanain tallattavana, kunnes pakanain ajat täyttyvät.
Kaupunki, joka on ollut pakanain tallattavana 2000 vuotta,
vapautetaan pakanoiden vallasta -
ja asetetaan taas Israelin pääkaupungiksi.
Taistelun, jonka näemme poliittisesti ja sotilaallisesti -
tapahtuvan silmiemme edessä, tulee jatkumaan -
aina loppuun asti.
Miten maailman kuninkaat suhtautuvat -
valtakunnan palauttamiseen Israelille -
sen kuninkaan Jeesuksen Kristuksen kautta?
Vastaus tähän kysymykseen ratkaisee jokaisen kansan kohtalon.
Viimeinen kysymys, jonka opetuslapset kysyvät Jeesukselta, -
ennen kuin hän nousi taivaaseen, on Apt. 1:6:ssa.
Asiayhteyden vuoksi myös edellisiä jakeita.
Apt. 1:1-3: "Edellisessä kertomuksessani kirjoitin, -
oi Teofilus, kaikesta, mitä Jeesus alkoi tehdä ja opettaa, -
hamaan siihen päivään asti, jona hänet otettiin ylös, sittenkuin -
hän Pyhän Hengen kautta oli antanut käskynsä apostoleille...
ja joille hän myös kärsimisensä jälkeen...
epäämättömien todistusten kautta osoitti elävänsä, -
ilmestyen heille 40 päivän aikana -
ja puhuen Jumalan valtakunnasta."
Mestari itse opetti 40 päivän ajan Jumalan valtakunnasta.
Lopuksi opetuslapset kysyivät -
tässä 40 päivän raamattukoulussa: -
"Herra, tälläkö ajalla sinä jälleen rakennat -
Israelille valtakunnan?"
Monet ovat yrittäneet väittää, -
että opetuslapset eivät olleet ymmärtäneet Jeesuksen opetusta.
Mutta tämä teksti ei mainitse, että opetuslapset ymmärsivät väärin.
He vain kysyivät, -
nytkö Jeesus palauttaisi Israelille valtakunnan.
Hän nimittäin palauttaa valtakunnan Israelille -
hallitakseen kansakuntia Daavidin valtaistuimelta.
Se oli selvää opetuslapsille ja muille juutalaisille.
Paavali sanoi Antiokian synagogassa -
että Daavidille annetut lupaukset ovat toteutuneet.
Ja nämä lupaukset toteutuvat lopullisesti, -
kun valtakunta palautetaan Israelille.
Jeesus ei nuhtele opetuslapsiaan.
He kysyivät ajankohtaa.
Hän vastasi: "Ei ole teidän asianne tietää aikoja eikä hetkiä."
Jeesus ei sanonut, että opetuslapset olivat väärässä.
Hän sanoi: "Kun Pyhä Henki tulee tulee, te saatte voiman -
todistaa minusta maan ääriin asti."
Ilosanoma ei sisällä vain syntien anteeksiantamista, -
jotta pääsemme tähän valtakuntaan.
Ilosanomaan kuuluu myös se, että valtakunta palautetaan Israelille.
Jerusalem on pakanain tallattavana, kunnes pakanain ajat on täynnä.
Pakanain ajat täyttyvät, kun Daavidin jälkeläinen -
istuu jälleen hänen valtaistuimellaan Jerusalemissa.
Jeesus painotti viimeisissä sanoissaan Raamatussa, -
että Hän on Daavidin juurivesa ja jälkeläinen.
Hän tulee takaisin, -
jotta Daavidille annetut lupaukset toteutuisivat.
Jatkan tästä aiheesta enemmän seuraavissa ohjelmissa.
On tärkeää, että meillä on tälle maailmalle iloinen sanoma:
Rauhan ja oikeudenmukaisuuden valtakunta saapuu.
Pyhän Hengen ilo täyttää koko maan.
Valtakunnan evankeliumi pitää saarnata kaikille kansoille.
Siinä meidän tulee olla mukana.
On Kuningas, joka on voideltu hallitsemaan kansakuntia.
Jos et ole ottanut Häntä vastaan Kuninkaana omaan elämääsi,-
tee se tänään. Älä siirrä sitä.
Usko, että Hän on voideltu kuningas, joka kuoli puolestasi, -
vapautti sinut synneistäsi ja maksoi vääryyksiesi velan.
Hän antoi oman henkensä puolestasi, -
jotta voisit olla Hänen kanssaan tulevassa valtakunnassa.
Voit rukoilla sitä juuri nyt, kun katsot tv:tä.
Voit ottaa Hänet elämääsi Herraksi.
"Jos sinä suullasi tunnustat Jeesuksen Herraksi -
ja uskot, että Jumala on hänet herättänyt kuolleista, -
sinä pelastut."
Suomennos: Anneli Olin